proxectonos/corpus_dominio_legal_administrativo_tmp huggingface dataset:
RESOLUCIÓN do 27 de xaneiro de 2009, da Dirección Xeral de Investigación, Tecnoloxía e Formación Agroforestal, pola que se lle dá publicidade á relación de entidades beneficiarias das axudas concedidas ao abeiro da Orde do 7 de maio de 2008 pola que se establecen as bases reguladoras para o desenvolvemento de accións formativas en materia agroforestal, por entidades de iniciativa social dedicadas a fomentar a integración social e laboral de persoas con discapacidade ou en risco de exclusión social na Comunidade Autónoma de Galicia, e se convocan para 2008.
CONSELLERÍA DO MEDIO RURAL — III. OUTRAS DISPOSICIÓNS — 23/02/2009

Mediante resolución do conselleiro do Medio Rural, do 28 de agosto de 2008, concedéronse as axudas para o desenvolvemento de accións formativas en materia agroforestal, ás entidades de iniciativa social e pola contía que se reflicte no anexo, convocadas ao abeiro da Orde do 7 de maio de 2008, na que se establecen as bases reguladoras da concesión, en réxime de concorrencia competitiva, de axudas para o desenvolvemento de accións formativas e se convocan para o ano 2008 (DOG nº 91, do 13 de maio).
De conformidade co artigo 15 da Lei 9/2007, do 13 de xuño, de subvencións de Galicia, facemos pública a relación de entidades subvencionadas, o importe da subvención concedida e a súa finalidade.
O financiamento das subvencións concedidas ao abeiro da Orde do 7 de maio de 2008 imputouse á aplicación orzamentaria 11.05.422M.481.0 por un importe máximo de douscentos mil euros (200.000 ), dos que cento sesenta mil euros (160.000 ) son financiados polo Fondo Social Europeo e o resto pola Consellería do Medio Rural.
En virtude do exposto anteriormente,
RESOLVO:
Dar publicidade á relación de entidades beneficiarias de axudas concedidas ao abeiro da Orde do 7 de maio de 2008 que figura como anexo.
Santiago de Compostela, 27 de xaneiro de 2009.
Gonzalo Flores Calvete
Director xeral de Investigación, Tecnoloxía
e Formación Agroforestal
Ver referencia pdf "03700D009P088.PDF"
ACORDO do 24 de febreiro de 2009 sobre modificación de candidaturas para as eleccións ao Parlamento Galego convocadas polo Real decreto 1/2009, do 5 de xaneiro.
XUNTA ELECTORAL PROVINCIAL DE PONTEVEDRA — III. OUTRAS DISPOSICIÓNS — 26/02/2009

Que á vista do expediente electoral número AP-42, incoado en virtude de escrito recibido de Juan Francisco Ferreira González, con DNI 36099338-X, acordouse telo por renunciado como candidato número 15 na candidatura presentada ao Parlamento Galego, polo partido político PSdeG-PSOE, nesta circunscrición, quedando a devandita candidatura modificada a partir do posto número 15, desprazándose os números posteriores en sentido ascendente.
Pontevedra, 24 de febreiro de 2009.
Juan Manuel Alfaya Ocampo.
E para que conste, en cumprimento do acordado e a súa publicación no Diario Oficial de Galicia, expídoo, asínoo e séloo en Pontevedra o 24 de febreiro de 2009.
A secretaria da Xunta Electoral
Rubricado
RESOLUCIÓN do 19 de febreiro de 2009 relativa á provisión da vacante no cargo de presidente da Xunta Electoral de Galicia.
XUNTA ELECTORAL DE GALICIA — III. OUTRAS DISPOSICIÓNS — 20/02/2009

Polo Real decreto 25/2009, do 13 de xaneiro, noméase presidente do Tribunal Superior de Xustiza de Galicia a Miguel Ángel Cadenas Sobreira en provisión da vacante producida por nomeamento para outro cargo de Jesús Souto Prieto.
En virtude do artigo 14.1º a) da Lei 8/1985, do 13 de agosto, de eleccións ao Parlamento de Galicia, o presidente da Xunta Electoral de Galicia é o presidente do Tribunal Superior de Xustiza de Galicia.
Deste xeito, ao abeiro do artigo 18.6º da Lei orgánica 5/1985, do 19 de xuño, a Xunta Electoral de Galicia resolveu declarar para público coñecemento, en virtude do seu contido de carácter xeral:
Presidente da Xunta Electoral de Galicia: Miguel Ángel Cadenas Sobreira, presidente do Tribunal Superior de Xustiza de Galicia.
Vicepresidente: Julio César Cibeira Yebra-Pimentel, maxistrado do Tribunal Superior de Xustiza de Galicia (artigo 14.1º b).
Vogais: maxistrados do Tribunal Superior de Xustiza de Galicia (art. 14.1º c):
José Antonio Ballestero Pascual.
Antonio J. Outeiriño Fuente.
José Elias López Paz.
Vogais: profesores en activo das facultades de Dereito, de Ciencias Políticas ou de Socioloxía das universidades de Galicia (artigo 14.1º d):
Ángel Gómez-Iglesias Casal.
Jesús Martínez Girón.
José Antonio Portero Molina.
Xosé Manuel Carril Vázquez.
Secretario: Xosé Antón Sarmiento Méndez, letrado maior do Parlamento (artigo 15.2º).
A Coruña, 19 de febreiro de 2009.
Miguel Ángel Cadenas Sobreira
Presidente da Xunta Electoral de Galicia
RESOLUCIÓN do 10 de febreiro de 2009, da Dirección Xeral de Ordenación e Innovación Educativa,  pola que se fai pública a relación de beneficiarios de reintegros individuais de gastos por asistencia a actividades de formación do profesorado non universitario durante o ano 2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/02/2009

Por Orde do 12 de decembro de 2007, DOG do 20 de decembro de 2007, regúlase o procedemento para o reintegro individual de gastos por asistencia a actividades de formación do profesorado non universitario durante o ano 2008.
O punto noveno establece que unha vez concedida a totalidade de reintegros, se publicará no Diario Oficial de Galicia a relación dos profesores beneficiarios deles.
En virtude do exposto anteriormente,
RESOLVO:
Único.-Dar publicidade á relación de beneficiarios que figuran no anexo.
Santiago de Compostela, 10 de febreiro de 2009.
Mª José Pérez Mariño
Directora xeral de Ordenación e Innovación
Educativa
Ver referencia pdf "04000D009P114.PDF"
Ver referencia pdf "04000D011P118.PDF"
ORDE do 21 de xaneiro de 2009 pola que se determina o importe máximo das axudas que se poderán outorgar no exercicio orzamentario de 2009 ao abeiro da disposición adicional sétima do Decreto 18/2006, do 26 de xaneiro, polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 801/2005, do 1 de xullo, para o período 2005-2008.
CONSELLERÍA DE VIVENDA E SOLO — III. OUTRAS DISPOSICIÓNS — 26/02/2009

O Decreto 18/2006, do 26 de xaneiro, constitúe o marco normativo polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 801/2005, do 1 de xullo, para o período 2005-2008.
A súa disposición adicional sétima establece unha axuda de 600 euros para a mocidade adquirente ou promotora para uso propio de vivendas do Plan de Vivenda 2002-2005 para gastos de subrogación ou constitución de hipoteca e outros gastos de entrada, sempre que se dean determinados requisitos.
Así mesmo, dispón que estas axudas se atenderán da forma que será establecida mediante ordes anuais da Consellería de Vivenda e Solo que determinarán a aplicación do estado de gastos dos orzamentos xerais da Comunidade Autónoma de Galicia.
Por todo o exposto,
DISPOÑO:
Artigo único.-Para os efectos do disposto no punto segundo da disposición adicional sétima do Decreto 18/2006, do 26 de xaneiro, e para darlles cobertura aos expedientes que acaden no exercicio 2009 a fase de concesión determínase que:
1. A aplicación do estado de gastos dos orzamentos xerais da Comunidade Autónoma de Galicia para o ano 2009, onde figuran os créditos con cargo aos cales serán atendidas as axudas previstas na disposición adicional sétima do Decreto 18/2006, é a 17.02.451B.780.3.
2. O importe máximo destas axudas que se poderán outorgar dentro do exercicio orzamentario de 2009 será de 349.800 euros.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 21 de xaneiro de 2009.
Teresa Táboas Veleiro
Conselleira de Vivenda e Solo
CORRECCIÓN de erros.-Orde do 10 de febreiro de 2009 pola que se determina o importe máximo das axudas que se poderán outorgar no exercicio orzamentario de 2009 ao abeiro do Plan de vivenda 2005-2008 regulado polo Real decreto 801/2005 e polo Decreto 18/2006.
CONSELLERÍA DE VIVENDA E SOLO — III. OUTRAS DISPOSICIÓNS — 26/02/2009

Advertido un erro na Orde do 10 de febreiro de 2009 pola que se determina o importe máximo das axudas que se poderán outorgar no exercicio orzamentario de 2009 ao abeiro do Plan de vivenda 2005-2008 regulado polo Real decreto 801/2005 e polo Decreto 18/2006, publicada no DOG nº 35, do 19 de febreiro, procede facer a seguinte corrección:
No punto 1 do artigo único, onde di: «aplicación 17.02.451A.780.1 por un importe máximo de 2.000.000 », debe dicir: «aplicación 17.02.451A.780.1 por un importe máximo de 1.800.000 ».
RESOLUCIÓN do 13 de febreiro de 2009 pola que se ordena a publicación do acordo do Consello da Xunta de Galicia do 12 de febreiro de 2009 polo que se aproba a relación de postos de traballo da Consellería do Medio Rural.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 26/02/2009

A aprobación da relación de postos de traballo da Consellería do Medio Rural xustifícase pola necesidade de dar cumprimento ao acordo asinado entre a Administración da comunidade autónoma e as organizacións sindicais, respecto a regulación das condicións de traballo do persoal pertencente ao Servizo de Prevención e Defensa contra Incendios Forestais, e ademais inclúese o disposto no número 3.2 do V Convenio colectivo único para o persoal laboral da Xunta de Galicia en canto ao período de traballo do persoal fixo-descontinuo. Así mesmo, dáse cumprimento ao acordo asinado entre a Administración da comunidade autónoma e as organizacións sindicais para a adecuación da prestación dos servizos veterinarios oficiais no ámbito da Xunta de Galicia. Por outra banda, modifícase o sistema de provisión dos 19 postos de traballo de Xefatura de Distrito mudando a súa cobertura de libre designación a concurso, de acordo coa Sentenza do 17 de decembro de 2008 da Sala do Contencioso-Administrativo do
Tribunal Supremo.
En consecuencia, por proposta da Consellería do Medio Rural, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día doce de febreiro de dous mil nove, adoptou o seguinte
ACORDO:
Primeiro.-Aprobar a relación de postos de traballo da Consellería do Medio Rural nos termos que se sinalan no anexo a este acordo.
Segundo.-Ordenar a súa publicación no Diario Oficial de Galicia para efectos da súa entrada en vigor a partir do día seguinte a ela.
Os efectos económicos derivados do acordo asinado para o persoal do Servizo de Prevención e Defensa contra Incendios Forestais retrotraeranse ao 1 de xaneiro de 2008 e os efectos económicos derivados do acordo dos servizos veterinarios oficiais retrotraeranse ao 31 de outubro de 2008.
Visto o acordo adoptado polo Consello da Xunta de Galicia na súa reunión do doce de febreiro de dous mil nove, relativo á aprobación da relación de postos de traballo da Consellería do Medio Rural, coa finalidade de cumprir este acordo, dispoño que se publique no Diario Oficial de Galicia como anexo a esta resolución.
Santiago de Compostela, 13 de febreiro de 2009.
José Luis Méndez Romeu
Conselleiro de Presidencia, Administracións
Públicas e Xustiza
Ver referencia pdf "04000D008P036.PDF"
RESOLUCIÓN do 12 de febreiro de 2009, da Secretaría Xeral de Emigración, pola que se procede á publicación de subvencións concedidas, en virtude da Resolución do 2 de abril de 2008, pola que se regulan axudas extraordinarias a emigrantes galegos retornados e aos seus familiares para o exercicio 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 26/02/2009

De conformidade co disposto no artigo 15.1º da Lei 9/2007, do 13 de xuño, de subvencións de Galicia, e na Resolución do 2 de abril de 2008, da Secretaría Xeral de Emigración, pola que se regulan axudas extraordinarias a emigrantes galegos retornados e aos seus familiares para o exercicio 2008, procédese á publicación das restantes subvencións concedidas desde a anterior publicación parcial no Diario Oficial de Galicia do 29 de outubro de 2008, de contía igual ou superior a 3.000 euros, ao seguir o procedemento de concesión establecido no artigo 19.2º da Lei 9/2007, do 13 de xuño, de subvencións de Galicia.
Finalidade da axuda: a finalidade da concesión destas axudas extraordinarias e non periódicas dirixidas aos/ás emigrantes galegos/as retornados/as e aos seus familiares é atender situacións de necesidade ou precariedade económica derivadas do seu retorno á Comunidade Autónoma de Galicia.
Norma reguladora: Resolución do 2 de abril de 2008, da Secretaría Xeral de Emigración, pola que se regulan axudas extraordinarias a emigrantes galegos retornados e aos seus familiares para o exercicio 2008.
Aplicación orzamentaria: 04.50.312C.480.0 dos orzamentos xerais da Comunidade Autónoma de Galicia para o ano 2008.
Crédito orzamentario: 300.000 .
Relación das persoas beneficiarias e do importe da axuda concedida a cada unha delas, por orde alfabética: figura no anexo que forma parte desta resolución.
Santiago de Compostela, 12 de febreiro de 2009.
Manuel Luís Rodríguez González
Secretario xeral de Emigración
Ver referencia pdf "04000D008P036.PDF"
RESOLUCIÓN do 12 de febreiro de 2009, da Dirección Xeral de Xustiza, pola que se declara a vixencia da disposición contida no capítulo IV 2) da Resolución do 31 de maio de 2006, desta dirección xeral (Diario Oficial de Galicia do 7 de xuño).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 26/02/2009

O 17 de decembro de 2008 publicouse no DOG resolución desta dirección xeral na que se dispón a publicación do acordo acadado entre a Administración da Comunidade Autónoma galega e as organizacións sindicais con representación entre os funcionarios ao servizo da Administración de xustiza de Galicia.
Este acordo ten por obxecto unicamente fixar o importe do complemento transitorio autonómico (CAT) dos funcionarios ao servizo da Administración de xustiza en Galicia, derrogando exclusivamente nesta materia a Resolución do 31 de maio de 2006 (DOG do 7 de xuño) que continúa vixente nos demais acordos nela recollidos. Dentro destes acordos que continúan vixentes está o previsto no capítulo IV 2) para os funcionarios que prestan servizos en xulgados de instrución ou xulgados de primeira instancia e instrución das cidades da Coruña, Ferrol, Santiago de Compostela, Lugo, Ourense, Pontevedra e Vigo con competencia en materia de violencia sobre a muller, aos cales se lles recoñecen vinte euros máis que ao resto dos funcionarios, dereito que non resulta afectado pola Resolución do 8 de setembro.
Polo exposto, co fin de aclarar as dúbidas que puideran existir, esta dirección xeral
DISPÓN:
Primeiro.-Declarar a vixencia do disposto no capítulo IV 2) do acordo contido na resolución desta dirección xeral do 31 de maio de 2006 (DOG do 7 de xuño) en relación ao importe que corresponde, en concepto de complemento transitorio autonómico en aplicación do artigo 12 do Real decreto 1909/2000, aos funcionarios dos corpos de xestión, tramitación e auxilio xudicial que prestan servizos en xulgados das cidades da Coruña, Ferrol, Santiago de Compostela, Lugo, Ourense, Pontevedra e Vigo con competencia en materia de violencia sobre a muller.
Segundo.-En consecuencia, recoñecer aos ditos funcionarios a cantidade de 20  por riba da sinalada na Resolución do 8 de setembro de 2008 (DOG do 17 de decembro).
Esta cantidade aboaráselle con efectos retroactivos desde o mes de xaneiro de 2009.
Santiago de Compostela, 12 de febreiro de 2009.
Begoña Santos Fernández
Directora xeral de Xustiza
CORRECCIÓN de erros.-Orde do 19 de xaneiro de 2009 pola que se regula o procedemento de adxudicación de estadías nas residencias de tempo libre dependentes da Vicepresidencia da Igualdade e do Benestar para o ano 2009.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 26/02/2009

Advertido erro na Orde do 19 de xaneiro de 2009, publicada no Diario Oficial de Galicia nº 23, do 3 de febreiro de 2009, cómpre facer a seguinte corrección:
Na páxina 2.276, no artigo 9º. Adxudicación de estadías, no punto primeiro, onde di: «No antedito sorteo teranse en conta todas aquelas solicitudes presentadas dentro do prazo establecido, tanto as remitidas directamente ás residencias de tempo libre coma as presentadas ao abeiro do disposto no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común», debe dicir: «No antedito sorteo teranse en conta todas aquelas solicitudes presentadas dentro do prazo establecido».
RESOLUCIÓN do 27 de xaneiro de 2009, da Secretaría Xeral da Consellería de Traballo, pola que se lles dá publicidade aos convenios de colaboración subscritos por esta consellería no segundo e terceiro cuadrimestre de 2008.
CONSELLERÍA DE TRABALLO — III. OUTRAS DISPOSICIÓNS — 20/02/2009

O artigo 11.1º da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración previstos no artigo 4.1ºc) da Lei de contratos do sector público, subscritos no cuadrimestre anterior.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación de convenios previstos no artigo 4.1ºc) da Lei de contratos do sector público, subscritos pola Consellería de Traballo nos meses de setembro, outubro, novembro e decembro de 2008, así como a seis convenios do segundo cuadrimestre de 2008 que quedaran pendentes de publicación, que se incorpora como anexo a esta resolución.
Santiago de Compostela, 27 de xaneiro de 2009.
José Vázquez Portomeñe
Secretario xeral da Consellería de Traballo
Ver referencia pdf "03600D005P061.PDF"
CORRECCIÓN de erros.-Orde do 31 de decembro de 2008 pola que se aproban as bases reguladoras para a concesión, en réxime de concorrencia competitiva, das subvencións aos/ás titulares de obradoiros artesanais para actuacións de fomento e desenvolvemento do sector artesanal galego, no ámbito da Comunidade Autónoma de Galicia, e se procede á súa convocatoria para o ano 2009. (Código de procedemento IN201G).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 24/02/2009

Advertidos erros na devandita orde, publicada no DOG nº 33, do 17 de febreiro de 2009, cómpre facer as seguintes correccións:
Na páxina 3.191, columna 1, no parágrafo 5º que comeza por «Artigo 17º.-Xustificación da subvención.», no seu número 1 ao final do parágrafo, onde di: «... tendo de prazo ata o 18 de outubro de 2009, inclusive», debe dicir: «... tendo de prazo ata o 31 de outubro de 2009, inclusive».
CORRECCIÓN de erros.-Orde do 31 de decembro de 2008 pola que se aproban as bases reguladoras para a concesión, en réxime de concorrencia competitiva, das subvencións ás asociacións profesionais de artesáns cuxo ámbito de actuación se desenvolva na Comunidade Autónoma de Galicia, para o fomento do sector artesanal galego, e se procede á súa convocatoria para o ano 2009. (Código de procedemento IN201F).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 24/02/2009

Advertidos erros na devandita orde, publicada no DOG nº 33, do 17 de febreiro de 2009, cómpre facer as seguintes correccións:
Na páxina 3.176, columna 1, no parágrafo 10 que comeza por «Artigo 18º.-Xustificación da subvención.», no seu número 1, onde di: «... tendo de prazo para presentala ata o 18 de marzo de 2009, inclusive», debe dicir: «... tendo de prazo para presentala ata o 31 de outubro de 2009, inclusive».
RESOLUCIÓN do 10 de febreiro de 2009, da Dirección Xeral de Ordenación e Innovación Educativa, pola que se procede a designar os membros e a facer pública a composición do xurado de selección que analizará e valorará as solicitudes dos aspirantes aos premios extraordinarios de formación profesional específica de grao superior correspondentes ao curso 2007-2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/02/2009

En virtude da autorización conferida pola disposición derradeira primeira da Orde do 15 de xaneiro de 2009, pola que se convocan os premios extraordinarios de formación profesional específica de grao superior correspondentes ao curso 2007-2008 e, de conformidade co establecido no artigo 7º desa orde, en relación coa composición do xurado de selección encargado da análise e valoración das solicitudes, esta dirección xeral
RESOLVE:
Primeiro.-Designar os membros do xurado de selección que deberá analizar e valorar as solicitudes dos aspirantes aos premios extraordinarios de formación profesional correspondentes ao curso 2007-2008 e facer pública a súa composición que é a que figura no anexo a esta resolución.
Segundo.-Por proposta do xurado de selección poderanse designar os especialistas necesarios para que asesoren o xurado de selección na valoración dos méritos dos aspirantes.
Terceiro.-Esta resolución entrará en vigor o mesmo día da súa publicación.
Santiago de Compostela, 10 de febreiro de 2009.
María José Pérez Mariño
Directora xeral de Ordenación e Innovación Educativa
ANEXO
Xurado de selección
*Presidente: José Graña Carrodeguas, subdirector xeral de Inspección, Avaliación e Calidade do Sistema Educativo, por delegación da directora xeral de Ordenación e Innovación Educativa.
*Membros:
-Gonzalo Sanmartín Brey, xefe do Servizo de Avaliación e Calidade do Sistema Educativo.
-Xosé María Cerviño Varela, xefe do Servizo de Ordenación e Formación Profesional.
-Jesús Álvarez Marcote, inspector de educación.
-Elisa Isabel Amoedo Barciela, inspectora de educación.
-Carmen García Rodríguez, inspectora de educación.
-José Antonio Jardón Bahía, profesor de ensino secundario.
-Ramón Martínez Pego, profesor de ensino secundario.
-Carmen Rey Castro, profesora de ensino secundario.
-Jesús Manuel Rodríguez Buján, profesor de ensino secundario.
-Xosé Romarís Lens, profesor de ensino secundario.
-Belisario Sixto San José, profesor de ensino secundario.
-José Luis Vázquez Fernández, inspector de educación.
-Leopoldo Bahillo Varela, funcionario da Dirección Xeral de Ordenación e Innovación Educativa, que actuará como secretario.
RESOLUCIÓN do 13 de febreiro de 2009 pola que se ordena a publicación do acordo do Consello da Xunta de Galicia do 12 de febreiro de 2009 polo que se aproba a modificación da relación de postos de traballo das consellerías de Sanidade e de Pesca e Asuntos Marítimos e da Consellería de Medio Ambiente e Desenvolvemento Sostible.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 24/02/2009

A aprobación da modificación da relación de postos de traballo das consellerías de Sanidade e de Pesca e Asuntos Marítimos e da Consellería de Medio Ambiente e Desenvolvemento Sostible xustifícase pola necesidade de dar cumprimento ao acordo asinado entre a Administración da comunidade autónoma e as organizacións sindicais, respecto a adecuación da prestación dos servizos veterinarios oficiais no ámbito da Xunta de Galicia.
En consecuencia, por proposta das consellerías de Sanidade e de Pesca e Asuntos Marítimos e da consellería de Medio Ambiente e Desenvolvemento Sostible, consultadas as organizacións sindicais presentes na Mesa Xeral de Negociación da comunidade autónoma e a Comisión de Persoal, o Consello da Xunta de Galicia na súa reunión do día doce de febreiro de dous mil nove, adoptou o seguinte
ACORDO:
Primeiro.-Aprobar a modificación da relación de postos de traballo das consellerías de Sanidade e de Pesca e Asuntos Marítimos e da Consellería de Medio Ambiente e Desenvolvemento Sostible nos termos que se sinalan no anexo ao presente acordo.
Segundo.-Ordenar a súa publicación no Diario Oficial de Galicia para os efectos da súa entrada en vigor a partir do día seguinte a ela.
Os efectos económicos derivados do acordo dos servizos veterinarios oficiais retrotraeranse ao 31 de outubro de 2008.
Visto o acordo adoptado polo Consello da Xunta de Galicia na súa reunión do día doce de febreiro de dous mil nove, relativo á aprobación da modificación da relación de postos de traballo das consellerías de Sanidade e de Pesca e Asuntos Marítimos e da Consellería de Medio Ambiente e Desenvolvemento Sostible, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 13 de febreiro de 2009.
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "03800D002P007.PDF"
CÓDIGO-DESCRICIÓN DAS TITULACIÓNS ACADÉMICAS
2037	LICENCIADO VETERINARIA
CÓDIGO-DESCRICIÓN DAS FORMACIÓNS ESPECÍFICAS
452	CURSO DE MATADOIROS
920	COÑECEMENTOS ESTRUTURAS PRODUCIÓN PESQUEIRA
955	COÑECEMENTOS INDUSTRIAS PESQUEIRAS
CÓDIGO-DESCRICIÓN DOUTRAS ADMINISTRACIÓNS
AXG	ADSCRICIÓN EXCLUSIVA A FUNCIONARIOS DA XUNTA DE GALICIA
CORRECCIÓN de erros.-Orde do 10 de xullo de 2009 pola que se dispón o nomeamento do presidente da Autoridade Portuaria de Vilagarcía de Arousa e a súa ría.
CONSELLERÍA DO MAR — II. AUTORIDADES E PERSOAL — 24/07/2009

Advertido erro na Orde do 10 de xullo de 2009 publicada no DOG nº 139, do 17 de xullo de 2009, cómpre facer a oportuna corrección:
Na páxina 12.310, onde di: «O nomeamento de Francisco Javier Puertas Castillo como presidente da Autoridade Portuaria de Vilagarcía de Arousa e a súa ría», debe dicir: «O nomeamento de Fernando Javier Puertas Castillo como presidente da Autoridade Portuaria de Vilagarcía de Arousa e a súa ría».
ORDE do 10 de xullo de 2009 pola que se dispón o nomeamento de vogais do Consello de Administración da Autoridade Portuaria da Coruña.
CONSELLERÍA DO MAR — II. AUTORIDADES E PERSOAL — 23/07/2009

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, no seu artigo 40 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 10 de xaneiro de 2002, modificado polo do 6 de xuño, faculta o titular da consellería competente en materia de portos para o exercicio das devanditas competencias.
Polo exposto, vista a proposta, en exercicio da facultade atribuída
DISPOÑO:
O nomeamento como vogais do Consello de Administración da Autoridade Portuaria da Coruña,
En representación da Xunta de Galicia de:
José Luis Méndez López.
Severino Ares Lago.
En representación da Confederación de Empresarios da Coruña:
Pedro Corredoira Isasi.
Santiago de Compostela, 10 de xullo de 2009.
Rosa M. Quintana Carballo
Conselleira do Mar
CORRECCIÓN de erros.-Orde do 22 de xuño de 2009 pola que se dispón o nomeamento de sete vogais do Consello de Administración da Autoridade Portuaria de Vigo e a súa ría.
CONSELLERÍA DO MAR — II. AUTORIDADES E PERSOAL — 23/07/2009

Advertido erro de omisión na Orde do 22 de xuño de 2009 publicada no DOG nº 123, do 25 de xuño de 2009, cómpre facer a oportuna corrección :
Na páxina 11.032, onde di: «O nomeamento como vogais do Consello de Administración da Autoridade Portuaria de Vigo e a súa ría dos seguintes:», debe dicir:  «O nomeamento como vogais do Consello de Administración da Autoridade Portuaria de Vigo e a súa ría, e en representación da Xunta de Galicia dos seguintes:».
ORDE do 10 de xullo de 2009 pola que se dispón o cesamento dun vogal do Consello de Administración da Autoridade Portuaria da Coruña.
CONSELLERÍA DO MAR — II. AUTORIDADES E PERSOAL — 23/07/2009

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, no seu artigo 40 atribúe ás comunidades autónomas as facultades de designación e separación dos vogais dos consello de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 10 de xaneiro de 2002, modificado polo do 6 de xuño, faculta o titular da consellería competente en materia de portos para o exercicio das devanditas competencias.
Polo exposto, vista da proposta da Confederación de Empresarios da Coruña, e en exercicio da facultade atribuída
DISPOÑO:
O cesamento de Severino Ares Lago como vogal do Consello de Administración da Autoridade Portuaria da Coruña en representación da Confederación de Empresarios da Coruña, agradecéndolle os servizos prestados.
Santiago de Compostela, 10 de xullo de 2009.
Rosa María Quintana Carballo
Conselleira do Mar
ORDE do 10 de xullo de 2009 pola que se dispón o cesamento dun vogal do Consello de Administración da Autoridade Portuaria da Coruña.
CONSELLERÍA DO MAR — II. AUTORIDADES E PERSOAL — 23/07/2009

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, no seu artigo 40 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 10 de xaneiro de 2002, modificado polo do 6 de xuño, faculta o titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída
DISPOÑO:
O cesamento de Susana Rodríguez Carballo como vogal do Consello de Administración da Autoridade Portuaria da Coruña en representación da Xunta de Galicia, agradecéndolle os servizos prestados.
Santiago de Compostela, 10 de xullo de 2009.
Rosa M. Quintana Carballo
Conselleira do Mar
b) NOMEAMENTOS CONSELLERÍA DO MAR
ORDE do 3 de xullo de 2009 pola que se renovan e nomean novos vogais do Consello Galego de Cooperación para o Desenvolvemento en representación dos axentes de cooperación.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 13/07/2009

De acordo co establecido no número 5 do artigo 11 do Decreto 326/2004, do 29 de decembro, polo que se regulan os órganos de coordinación e asesoramento en materia de cooperación para o desenvolvemento e polo que se crea o Rexistro de Axentes de Cooperación para o Desenvolvemento, os vogais do Consello Galego de Cooperación para o Desenvolvemento serán nomeados e cesados polo titular do departamento competente, logo da proposta das entidades con representación naquel, mediante orde publicada no Diario Oficial de Galicia, e desempeñarán os seus cargos por un período de catro anos.
Mediante a Orde do 7 de abril de 2005 nomeáronse os vogais do Consello Galego de Cooperación para o Desenvolvemento en representación dos axentes de cooperación (DOG do 25 de abril) o seu mandato finaliza o 24 de abril de 2009.
Polo tanto, vistas as propostas de nomeamento formuladas polos axentes de cooperación para o desenvolvemento e de acordo co disposto no número 5 do artigo 11 do Decreto 326/2004, do 29 de decembro,
DISPÓN:
Artigo único.
1. Cesar como vogais, titulares e suplentes, do Consello Galego de Cooperación para o Desenvolvemento en representación dos axentes de cooperación, por finalización do período de mandato:
Fidel Martín Rocha.
Emilio M. Martínez Rivas.
Mónica Pereira Mata.
Carlos Porteiro Díaz.
José Luis Presedo Díaz.
María Reimóndez Meilán.
Judith Sing Jackson.
Reginaldo Trigo Carreiro.
Agradécenselles a todos eles/as os servizos prestados.
2. Renovar como vogais, titulares e suplentes, do Consello Galego de Cooperación para o Desenvolvemento en representación dos axentes de cooperación:
* Pola Coordinadora Galega de Organizacións non Gobernamentais de Cooperación para o Desenvolvemento.
-Titulares:
José Luis Quintela Julián.
Xosé Mª Torres Bouza.
Francisco Vallverdú Baena.
* Pola Confederación de Empresarios de Galicia.
-Titular: José Manuel Maceira Blanco.
-Suplente: Laura Otero Rúa.
* Polo Fondo Galego de Cooperación e Solidariedade.
-Titular: Xulio Ríos Paredes.
-Suplente: Alfredo Novoa Gil.
* Polas fundacións de caixas de aforros.
-Titular: Manuel Aguilar López.
-Suplente: Sabela Couceiro Núñez.
3. Nomear como vogais, titulares e suplentes, do Consello Galego de Cooperación para o Desenvolvemento en representación dos axentes de cooperación:
* Pola Coordinadora Galega de Organizacións non Gobernamentais de Cooperación para o Desenvolvemento.
-Titulares:
Ángel Bañobre González.
Juan María Redondo Abelenda.
-Suplentes:
Estela Mouriño Senande.
Rosa Gómez-Reino.
Mª Paz Gutiérrez.
José Luis Presedo Díaz.
Antón González Artiaga.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 3 de xullo de 2009.
Alfonso Rueda Valenzuela
Conselleiro de Presidencia, Administracións
Públicas e Xustiza
CORRECCIÓN de erros.-Orde do 25 de xuño de 2009 pola que se establecen as bases reguladoras das axudas para o fomento da utilización de instalacións e equipamentos en común para a mellora dos procesos produtivos en cooperativas agrarias e sociedades agrarias de transformación, e se convocan para o exercicio orzamentario de 2009.
CONSELLERÍA DO MEDIO RURAL — III. OUTRAS DISPOSICIÓNS — 27/07/2009

Logo de advertir erros no anuncio publicado no Diario Oficial de Galicia número 132, do 8 de xullo de 2009, cómpre facer a seguinte corrección :
Na paxina 11.881, na disposición derradeira primeira, onde di: «Facúltase o director xeral de Produción, Industrias e Calidade Agroalimentaria...» ten que dicir «Facúltase o director xeral de Produción Agropecuaria...».
RESOLUCIÓN do 6 de xullo de 2009 pola que se lles dá publicidade aos avais concedidos polo Instituto Galego de Promoción Económica.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 27/07/2009

O artigo 13.2º do Decreto 284/1994, do 15 de setembro, de regulación de avais do Instituto Galego de Promoción Económica, establece que aos avais concedidos polo Igape se lles dará publicidade no Diario Oficial de Galicia.
En virtude do exposto anteriormente,
RESOLVO:
Un.-Darlles publicidade aos avais concedidos polo Consello de Dirección do Instituto Galego de Promoción Económica (Igape):
Ver referencia pdf "14500D003P007.PDF"
Santiago de Compostela, 6 de xullo de 2009.
Joaquín Varela de Limia de Cominges
Director xeral do Instituto Galego de Promoción Económica
RESOLUCIÓN do 3 de xullo de 2009 relativa ao nomeamento dos membros integrantes da Xunta Electoral de Galicia.
XUNTA ELECTORAL DE GALICIA — III. OUTRAS DISPOSICIÓNS — 23/07/2009

A Presidencia da Xunta Electoral de Galicia, en cumprimento do Decreto 338/2009, do 25 de xuño, da Presidencia da Xunta de Galicia (DOG nº 125, do 29 de xuño), procedeu ao nomeamento dos membros integrantes da Xunta Electoral de Galicia.
Deste xeito dáse contido ao disposto no artigo 15 da Lei autonómica 8/1985, do 13 de agosto, de eleccións ao Parlamento de Galicia, onde se establece que os nomeados por decreto, ao comezo de cada lexislatura, permanecerán no exercicio do seu mandato ata a toma de posesión da nova xunta electoral.
Na súa virtude, é ao abeiro do disposto no artigo 18.6º da Lei orgánica 5/1985, do 19 de xuño, e en execución do acordo adoptado pola Xunta Electoral de Galicia na runión do día de hoxe, esta Presidencia resolveu declarar:
O día 3 de xullo constitúese a Xunta Electoral de Galicia cos seguintes membros:
Presidente: Miguel Ángel Cadenas Sobreira, presidente do Tribunal Superior de Xustiza de Galicia (artigo 14.1º a) da Lei 8/1985, do 13 de agosto).
Vicepresidente: Juan José Reigosa González, maxistrado do Tribunal Superior de Xustiza de Galicia (artigo 14.1º b).
Vogais: maxistrados do Tribunal Superior de Xustiza de Galicia (artigo 14.1º c).
José Antonio Méndez Barrera.
José María Gómez y Díaz-Castroverde.
Isabel Olmos Parés.
Vogais: profesores en activo das facultades de Dereito de Santiago de Compostela e A Coruña (artigo 14.1º d):
Ángel Gómez Iglesias Casal.
Jesús Martínez Girón.
Xosé Manuel Carril Vázquez.
Javier Ruipérez y Alamillo.
Secretario: Xosé Antón Sarmiento Méndez. Letrado maior do Parlamento (artigo 15.2º).
O que se publica para xeral coñecemento.
A Coruña, 3 de xullo de 2009.
Miguel Ángel Cadenas Sobreira
Presidente da Xunta Electoral de Galicia
RESOLUCIÓN do 17 de xullo de 2009, da Dirección Xeral de Produción Agropecuaria, pola que se actualizan algunhas substancias activas incluídas no Regulamento técnico específico de produción integrada de viñedo.
CONSELLERÍA DO MEDIO RURAL — III. OUTRAS DISPOSICIÓNS — 23/07/2009

A Orde do 21 xuño de 2005 (DOG nº 124, do 29 de xuño), pola que se aproba o Regulamento técnico específico de produción integrada de viñedo, recolle na epígrafe de control de pragas e enfermidades do anexo I a obriga de antepoñer os métodos culturais, biolóxicos, biotecnolóxicos, físicos e xenéticos aos métodos químicos.
No caso de resultar necesaria unha intervención química, as substancias activas que se vaian empregar serán seleccionadas de acordo cos criterios de menor perigo para humanos, fauna e ambiente; a efectividade; a selectividade; os residuos e o risco de aparición de resistencias, establecendo ademais unha lista de substancias activas, nos apéndices III e IV, para o seu posible emprego en produción integrada, sobre a base da experiencia coñecida do seu impacto nos correspondentes organismos útiles e outros requisitos ambientais.
A continua actualización de substancias activas derivada da aplicación da Directiva 91/414/CEE do Consello, do 15 de xullo, relativa á comercialización de produtos fitosanitarios, a modificación dos usos destes produtos no Rexistro de Produtos e Material Fitosanitario do Ministerio de Medio Ambiente, e Medio Rural e Mariño, así como o resultado de novos coñecementos técnicos, fan necesaria unha revisión e posta ao día da lista de substancias activas establecida nos apéndices III e IV do Regulamento técnico específico de viñedo en produción integrada.
Tendo en conta a disposición segunda da antedita orde, na cal se faculta o director xeral de Produción Agropecuaria para ditar as modificacións necesarias de modificación ou adaptación dos anexos como consecuencia de novos coñecementos e avances técnicos e científicos, ou para incorporar normativa de obrigado cumprimento que ao respecto se estableza,
RESOLVO:
Primeiro.-Actualizar as substancias activas reflectidas na epígrafe de control químico do apéndice III e no apéndice IV do Regulamento técnico específico de produción integrada de viñedo, segundo se establece no anexo desta resolución.
Segundo.-Estas substancias activas deberán seguir os condicionamentos fitoterapeúticos xerais e específicos e os preventivos de riscos do Rexistro Oficial de Produtos e Material Fitosanitario, así como as restricións particulares establecidas no dito anexo.
Terceiro.-O contido incluído no apéndice III para cada praga ou enfermidade (mostraxe, límites e/ou criterios mínimos de intervención, axentes biolóxicos, outras medidas complementarias aplicables e recomendacións), permanece vixente salvo o relativo ao control químico.
Cuarto.-Esta resolución producirá efectos a partir do día seguinte ao da súa publicación no Diario Oficial de Galicia.
Santiago de Compostela, 17 de xullo de 2009.
José Álvarez Robledo
Director xeral de Produción Agropecuaria
Ver referencia pdf "14300D014P035.PDF"
Ver referencia pdf "14300D015P037.PDF"
RESOLUCIÓN do 29 de xuño de 2009 pola que se procede á publicación das subvencións concedidas en virtude da Orde do 30 de decembro de 2008 pola que se establecen as bases reguladoras das axudas destinadas a actividades de fomento da prevención de riscos laborais na Comunidade Autónoma de Galicia no exercicio de 2009.
CONSELLERÍA DE TRABALLO E BENESTAR — III. OUTRAS DISPOSICIÓNS — 23/07/2009

En cumprimento do disposto no artigo 15 da Lei 9/2007, do 13 de xuño, de subvencións de Galicia, e do artigo 7º da Orde do 30 de decembro de 2008, pola que se establecen as bases reguladoras das axudas destinadas a actividades de fomento da prevención de riscos laborais na Comunidade Autónoma de Galicia no exercicio de 2009, procédese á publicación das subvencións concedidas en virtude da devandita orde para o ano 2009.
Obxecto da axuda: as axudas teñen como obxecto subvencionar as actividades de fomento da prevención de riscos laborais recollidas no punto 2 do artigo 3º da orde de referencia, que establece como actuacións subvencionables as seguintes:
-De formación, destinadas aos traballadores/as galegos/as.
-Estudos e traballos técnicos relacionados coa seguranza e saúde laboral.
-Realización de ferramentas prácticas para implantación de actuacións en seguranza e saúde laboral.
-De investigación e de prospección dirixidas á mellora da prevención de riscos laborais, así como estudos de condicións de traballo en sectores concretos de actividade económica.
-De difusión, sensibilización e intercambio de experiencias (conferencias, xornadas, seminarios e publicacións):
a) De difusión normativa e técnica, en relación coa Lei de prevención de riscos laborais e normativa de desenvolvemento.
b) De sensibilización empresarial para investimento específico en prevención de riscos laborais.
c) De intercambio de experiencias e boas prácticas en seguranza e saúde laboral.
Norma reguladora: Orde do 30 de decembro de 2008 pola que se establecen as bases reguladoras das axudas destinadas a actividades de fomento da prevención de riscos laborais na Comunidade Autónoma de Galicia no exercicio de 2009 (Diario Oficial de Galicia nº 6, do 9 de xaneiro).
Crédito orzamentario: 2.122.000  (Dous millóns cento vinte e dous mil euros) recollido na aplicación orzamentaria 16.04.324B.481.1 (2.062.000 ) e na aplicación orzamentaria 16.04.324B.444.0 (60.000 ) dos orzamentos xerais da Comunidade Autónoma de Galicia para o ano 2009.
Beneficiarios da subvención e importe desta: véxase anexo.
Santiago de Compostela, 29 de xuño de 2009.
P.D. (Disposición adicional segunda
Orde 30-12-2008)
Odilo Martiñá Rodríguez
Director xeral de Relacións Laborais
Ver referencia pdf "14300D012P032.PDF"
CORRECCIÓN de erros.-Orde do 24 de xuño de 2009 pola que se establecen as bases para a concesión, en réxime de concorrencia competitiva, das subvencións correspondentes aos programas sectoriais de investigación aplicada, PEME I+D e I+D Suma do Plan Galego de Investigación, Desenvolvemento e Innovación Tecnolóxica (Incite) e se procede á súa convocatoria para o ano 2009.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 23/07/2009

Advertido erro por omisión na dita orde, publicada no DOG nº 130, do luns, 6 de xullo de 2009, cómpre efectuar a oportuna corrección:
Na páxina 11.716, na epígrafe de Pre-centros tecnolóxicos (centros de recente creación ou en proceso de transformación), falta por incluír: Fundación Centro Tecnolóxico Agroalimentario de Lugo (CETAL).
ORDE do 21 de xullo de 2009 pola que se amplía a dotación orzamentaria das axudas da Orde do 29 de decembro de 2008 pola que se modifica a Orde do 18 de xullo de 2008 pola que se establecen as bases reguladoras das axudas en concorrencia competitiva para a implantación de servizos de xestión, substitución e asesoramento e se convocan para o ano 2009.
CONSELLERÍA DO MEDIO RURAL — III. OUTRAS DISPOSICIÓNS — 24/07/2009

Mediante a Orde do 29 de decembro de 2008 modificouse a Orde do 18 de xullo de 2008, pola que se establecían as bases reguladoras das axudas en concorrencia competitiva para a implantación de servizos de xestión, substitución e asesoramento e se convocaban as axudas para o ano 2009 (Diario Oficial de Galicia nº 2, do 5 de xaneiro).
No artigo 6º da Orde do 29 de decembro, relativo ao financiamento destas axudas, detállanse as aplicacións orzamentarias e os importes económicos previstos para elas, e prevese expresamente a posibilidade de incrementar a dotación orzamentaria contida na referida orde.
Tendo en conta o número e a dimensión das solicitudes de axuda recibidas e a necesidade dun maior financiamento, cómpre ampliar a dotación orzamentaria consignada inicialmente, coa finalidade de poder amparar as solicitudes de axuda presentadas, sempre que cumpran co establecido na antedita orde.
En consecuencia, de acordo co disposto no artigo 30.I.3º do Estatuto de autonomía de Galicia, e en uso das facultades que me confire no artigo 14 da Lei 9/2007, do 13 de xuño, de subvencións de Galicia,
DISPOÑO:
Artigo 1º.- Ampliación da dotación orzamentaria.
Amplíase a dotación orzamentaria que se establece na Orde da Consellería do Medio Rural do 29 de decembro de 2008, pola que se modifica a Orde de 18 de xullo de 2008 pola que se establecen as bases reguladoras das axudas en concorrencia competitiva para a implantación de servizos de xestión, substitución e asesoramento e se convocan para o ano 2009.
O incremento de dotación financiarase con cargo ás seguintes aplicacións orzamentarias:
49 02 712C 770.0. Código de proxecto 2008 00719.
Importe para o exercicio 2009: 850.000 euros.
Importe para o exercicio 2010: 1.000.000 euros.
49.02 713C 770.1. Código de proxecto: 2007 00423.
Importe para o exercicio 2010: 800.000 euros.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 21 de xullo de 2009.
Samuel Jesús Juárez Casado
Conselleiro do Medio Rural
RESOLUCIÓN do 25 de xuño de 2009, da Dirección Xeral de Relacións Laborais, pola que se dispón o rexistro, o depósito e a publicación, no Diario Oficial de Galicia, do acordo subscrito polas partes asinantes do convenio colectivo da empresa Stolt Sea Farm.
CONSELLERÍA DE TRABALLO E BENESTAR — III. OUTRAS DISPOSICIÓNS — 24/07/2009

Visto o acordo subscrito o 22 de xaneiro de 2009 polas partes asinantes do convenio colectivo para a empresa Stolt Sea Farm, relativo á revisión salarial para o ano 2009, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta Dirección Xeral de Relacións Laborais
ACORDA:
Primeiro.-Ordenar a inscrición desa revisión salarial no Rexistro Xeral de Convenios desta dirección xeral.
Segundo.-Remitir o texto orixinal ao correspondente servizo deste centro directivo.
Terceiro.-Dispoñer a súa publicación no Diario Oficial de Galicia.
Santiago de Compostela, 25 de xuño de 2009.
Odilo Martiñá Rodríguez
Director xeral de Relacións Laborais
Ver referencia pdf "14400D006P014.PDF"
CORRECCIÓN de erros.-Decreto 325/2009, do 18 de xuño, de estrutura orgánica dos órganos superiores da Presidencia da Xunta de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 10/07/2009

Advertidos erros no citado decreto, publicado no DOG nº 119, do 19 de xuño de 2009, é necesario efecturar as seguintes correccións:
Na páxina 10.545, no artigo 3º, punto 1, letra h), onde di: «de acordo co establecido na Lei de ordenación das telecomunicacións», debe dicir: «de acordo co establecido na Lei xeral de telecomunicacións».
Na páxina 10.545, no artigo 3º, punto 2.1, letra k), onde di: «da Secretaría Xeral de Igualdade», debe dicir: «da Secretaría Xeral de Medios».
Na páxina 10.559, no artigo 7º, punto 5.5, onde di: «a Subdirección Xeral de Calidade, Interoperabilidade e Seguridade Informática contará coas seguintes unidades administrativas», debe dicir: «a Subdirección Xeral de Calidade, Interoperabilidade e Seguridade contará coas seguintes unidades administrativas».
Na páxina 10.560, no artigo 7º, punto 5.6, onde di: «a Subdirección Xeral de Infraestruturas e Servizos de Telecomunicacións contará coas seguintes unidades administrativas», debe dicir: «a Subdirección Xeral de Infraestruturas e Telecomunicacións contará coas seguintes unidades administrativas».